Medeljinas
Medeljinas (isp. Medellín) – miestas Kolumbijoje, prie Medeljino upės. Antiokijos departamento centras. Tai yra antras pagal dydį šalies miestas po Bogotos. Medeljinas taip pat yra Aburos slėnio metropolinės teritorijos, kurioje gyvena 3,3 mln. gyventojų, centras. Šalia Medeljino yra 2 oro uostai: tarptautinis José María Córdova ir vietinis – Olaya Herrera. Eina Panamerikos plentas, Kalio–Sjenagos geležinkelis.